Pamokos tema: Verkių parkas: istorija, gamta ir legendos

Klausimas:   Kodėl Verkių parkas yra svarbi Lietuvos gamtos ir kultūros paveldo dalis?

Temos BUP: vietos istorijos ir kultūros pažinimas, Lietuvos gamtos ir kultūros paveldas, biologinė įvairovė, tautosaka ir legendos, pilietiškumas bei atsakingas santykis su aplinka, rašytinio teksto produkavimas, mediacija. 

Tikslas: Tyrinėdami Verkių parko istoriją, gamtą ir legendas mokiniai pažins savo krašto kultūrinį bei gamtinį paveldą ir gebės apie jį komunikuoti anglų kalba.

Uždaviniai:
1. Perskaitę ir išanalizavę tekstus apie Verkių parko istoriją, gamtą, legendas ir tradicijas, mokiniai atrinks ne mažiau kaip 3 svarbiausius faktus apie savo nagrinėjamą temą.
2. Dirbdami grupėse mokiniai anglų kalba pristatys savo nagrinėtą temą klasės draugams ir užpildys informacijos rinkimo lapą, užsirašydami svarbiausius faktus iš kitų grupių pristatymų.
3. Pamokos pabaigoje mokiniai, remdamiesi surinkta informacija, paaiškins, kodėl Verkių parkas yra svarbi Lietuvos gamtos ir kultūros paveldo dalis, pateikdami bent 2 argumentus, bei gebės patarti kaip būtų galima asmeniškai rūpintis parku..
Kompetencijos:  pažinimo, komunikavimo, kultūrinė, pilietiškumo, socialinė, emocinė ir sveikos gyvensenos. 
Priemonės: Dalomoji medžiaga ar  QR kodai su tekstais apie Verkių parką, mobilieji įrenginiai QR kodams nuskaityti, užduočių-refleksijos lapai, rašymo priemonės, Verkių parko aplinka kaip autentiška mokymosi erdvė.
Vertinimas:  Formuojamasis vertinimas taikomas visos pamokos metu stebint mokinių veiklą, bendradarbiavimą ir komunikavimą. 

Metodai:   Probleminio klausimo kėlimas, darbas “ekspertų” grupėse, dalijimasis informacija (“jigsaw” metodu), refleksija ir įsivertinimas.

Vieta:   Verkių dvaro ansamblis, Žaliųjų Ežerų g. 49, Vilnius

Klasė:    7, 8

Veiklos: Probleminio klausimo pristatymas, medžiagos ir aplinkos tyrinėjimas grupėse, mediacija - informacijos perpasakojimas naujai grupei, užduočių lapų pildymas, informacijos aptarimas, refleksija ir savo indėlio į grupės darbą įsivertinimas.

Įtrauktis: SUP mokiniai gali dirbti grupėse, padedant klasiokams ar mokinio padėjėjui ir pildant jiems pritaikytą užduočių lapą. Galimybė naudotis pagalba (vertėju telefone, pateiktų žodžių sąrašu). Medžiaga pateikiama skirtingais būdais (QR kodai, pritaikytas tekstas, realūs objektai parke).

Trukmė : 1 val. 15 min 

Pamoką galima pratęsti iš anksto užsisakius veiklas Pavilnių ir Verkių parko lankytojų informacijos centre. Veiklos lietuviškai.





	Trukmė
	       Turinys
	Pastabos

	                                                           Pamokos dalis: įvadinė

	10 min.

	Sužadinimas, supažindinimas su tema. Mokytojas užduoda klausimus: Have you ever been to Verkių Park? When was it? What did you do there? Was it worth visiting? Why or why not? 

Probleminio klausimo pristatymas: „Why is Verkiai Park an important part of Lithuania’s natural and cultural heritage?“. Think-pair-and share veikla mini grupelėmis. Pateikiami argumentuoti atsakymai (I/we think…In my opinion…)


	Sužadinimas su tema
Diskusija
Naudojamasi mobiliais telefonais nežinomoms frazėms patikslinti.

	Pamokos dalis: mokymosi veiklos

	15 min.

	Trumpa ekskursija po Verkių parko teritoriją angliškai komentuojant informaciją trumpais sakiniais. Maršrutas: informacinių stendų analizė prie įėjimo į Verkių rūmų parką, pagrindiniai Verkių rūmai, apžvalgos aikštelė su vaizdu į Nerį, aukuro aplankymas parko gale. Pakeliui stebime augalus, vabzdžius, gyvūnus, skirtingus inkilus ir komentuojame angliškai.
	

	Apie 15 min.






Apie 15 min.

	Darbas “ekspertų” grupėse. Mokiniai pasiskirsto į  5 grupes. Mokytojas kiekvienai grupei pateikia skirtingus tekstus arba QR kodus su tekstais skirtingomis temomis (apie Verkių rūmus, saugomus augalus, gyvūnus, ypatingas parko vietas, čia švenčiamas šventes). Pirma grupė nagrinėja tekstą A, antra -B ir t.t. Kiekvienas mokinys grupėje gauna savo teksto kopiją.
Mokiniai, perskaitę tekstus, išsiaiškina nežinomus žodžius, aptaria informaciją, išsirenka 3 svarbiausius faktus, bei papildo savo žinomais faktais.
“Mix and teach” aktyvioji veikla. Mokiniai sudaro naujas grupes, kuriose dirbs po vieną kiekvienos buvosios komandos atstovą “ekspertą”. Kiekvienas atstovas pristato savo temą kitiems naujos grupės nariams, o šie, užduoda klausimus,  pasižymi bent 3 faktus prie kiekvienos temos savo užduočių lape.
Grupė gali pereiti iš vienos vietos parko vietos į kitą ir ten pristatyti savo  medžiagą (rūmų istoriją aptariame stovėdami prieš pagrindinį pastatą, legendas - prie aukuro parko gale prie nusileidimolaiptais ir t.t.) . 
	SUP mokiniams paruoštas mažesnės apimties medžiaga. Mokiniai gali dirbti kartu su grupe priklausomai nuo reikiamo pagalbos lygio.




	Pamokos dalis: apibendrinimo ir įsivertinimo

	Apie 15 min.
	Apibendrinimas ir refleksija. Mokiniai grupėse aptaria ir užsipildo “Check What You Have Learned” skyrelį užduočių lapuose, pasidalina savo mintimis kalbėdami 1-2 minutes kiekvienas. 

Vėliau pasirenka jiems tinkančius “How I can help nature” punktus ir aptaria savo siūlomas priemones argumentuodami.

Pildomas ir aptariamas refleksijos skyrelis į(si)vertinat savo ir draugų darbą.


	Aktyvus darbas pamokos metu skatinamas kaupiamaisiais pliusais ar kita mokytojo taikoma sistema, skatinančia mokymosi motyvaciją.

	                                                  Papildoma užduotis

	5 min.
	„Time traveller card“. Mokiniai gavę vieną iš šių rolių (historian, pagan priest, nature scientist, noble visitor, festival participant) sukuria sakinį apie save ir savo veiklas, susiedami jį su pamokos metu sužinota informacija. Pvz. “I am a pagan priest. I light the sacred fire near the oak trees.”
	




